जिले के बेड़ा गांव में मंगलवार को पचास वर्षीय अधेड़ ने फांसी का फंदा लगाकर जान दे दी। पुलिस ने पोस्टमार्टम कर शव परिजनों को सुपुर्द किया। जानकारी के अनुसार बेड़ा निवासी प्रताप लोहार (50) ने मंगलवार को अपने कमरे में पंखे से फांसी का फंदा लगाकर ईहलीला समाप्त कर दी। सूचना पर नाना थानाधिकारी करणीदान व सहायक उप निरीक्षक शिवलाल मय जाप्ता मौके पर पहुंचे। हालांकि पुलिस के पहुंचने से पहले ही परिजनों ने शव को नीचे उतार दिया था। बुधवार को पोस्टमार्टम के बाद शव परिजनों को सुपुर्द किया गया। आत्महत्या की वजह आर्थिक व मानसिक रूप से परेशान होना बताया जा रहा है।